ฮั่งเส็งปิดบวก 39.65 จุด ต่อเนื่องจากช่วงเช้า
ฮั่งเส็งปิดบวก 39.65 จุด ต่อเนื่องจากช่วงเช้า
22 ก.ย. 2558

ฮั่งเส็งปิดบวก 39.65 จุด ต่อเนื่องจากช่วงเช้า
ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 39.65 จุด หรือ 0.18% ปิดวันนี้ที่ 21,796.58 จุด เนื่องจากนักลงทุนเริ่มมีมุมมองที่เป็นบวกต่อแนวโน้มเศรษฐกิจสหรัฐ หลังจากนายเดนนิส ล็อคฮาร์ท ประธานธนาคารกลางสหรัฐ (เฟด) สาขาแอตแลนตากล่าวว่า แนวโน้มเศรษฐกิจที่แข็งแกร่งของสหรัฐจะทำให้เฟดปรับขึ้นอัตราดอกเบี้ยก่อนสิ้นปีนี้       
นอกจากนี้ นักลงทุนยังขานรับข่าวที่ว่าประธานาธิบดีสี จิ้นผิงของจีน จะเดินทางเยือนสหรัฐอย่างเป็นทางการระหว่างวันที่ 22-25 ก.ย.นี้ โดยมีกระแสคาดการณ์ว่าจะมีการบรรลุข้อตกลงทั้งในเรื่องการค้า พลังงาน สภาพอากาศ การเงิน การบิน กลาโหม และการก่อสร้างระบบสาธารณูปโภคพื้นฐาน